EkBass/fiwiki-20250220-pages-articles huggingface dataset:
Renko (taajama)

pienoiskuva|Rengon kirkko. Rengon taajama (Tilastokeskuksen määrittelemänä tilastollisena taajamana nimeltään "Rengon kirkonkylä") on entisen Rengon kunnan kuntakeskus. Nykyään taajama on osa Hämeenlinnan kaupunkia. Taajama sijaitsee valtatien 10 läheisyydessä, noin 15 kilometriä Hämeenlinnan keskustasta Turkuun päin. Taajamassa sijaitsee muun muassa 1500-luvun alussa rakennettu harmaakivikirkko. Rengon taajaman kyliä ovat Kuittila, Uusikylä ja Muurila. Rengon kirkon sijaintipaikkana on Muurilan kylä. ==Lähteet== Luokka:Renko Luokka:Kanta-Hämeen maakunnan taajamat Luokka:Suomen entiset kuntakeskukset
Eve Arnold

Eve Arnold (21. huhtikuuta 1912 Philadelphia, Pennsylvania, Yhdysvallat – 4. tammikuuta 2012Kuvajournalisti Eve Arnold kuollut, Ylefi/uutiset viitattu 5.1.2012) oli yhdysvaltalainen valokuvaaja. Arnold syntyi Yhdysvalloissa venäjänjuutalaisten vanhempien lapsena. Hän liittyi Magnum Photos -kuvatoimistoon vuonna 1951. Hänet tunnetaan erityisesti Marilyn Monroesta ottamistaan kuvista, mutta hän kuvasi urallaan myös muun muassa Elisabet II:n, Malcolm X:n ja Joan Crawfordin ja matkusteli kuvaamassa muun muassa Kiinassa. ==Teoksia== * The Unretouched Woman, 1976. * Flashback: The 50's, 1978. * In China, 1980. ISBN 978-0394509013 * In America, 1983. * Marilyn for Ever, 1987. * Marilyn Monroe: An Appreciation, 1987. * All in a Day's Work, 1989. * The Great British, 1991. * In Retrospect, 1995. * Film Journal, 2002. * Handbook, 2004. * Marilyn Monroe, 2005. * Eve Arnold's People, 2009. ISBN 978-0500543719 ==Lähteet== ==Aiheesta muualla== *Eve Arnold , Art Fine *Eve Arnoldin henkilökuva *Eve Arnold profile by Emily Meyer Pomper, Jewish Women Encyclopedia *Eve Arnoldin valkuvia, Magnum *Eve Arnold, elämäkerta ja Marilyn Monroe -kuvia Luokka:Yhdysvaltalaiset valokuvaajat Luokka:Vuonna 1912 syntyneet Luokka:Vuonna 2012 kuolleet
Akihabaran verilöyly

Akihabaran verilöyly on 8. kesäkuuta 2008 Tokiossa Akihabaran kaupunginosassa tapahtunut joukkomurha, jossa sai surmansa seitsemän ihmistä ja haavoittui kymmenen. Tapahtuma sai alkunsa, kun 25-vuotias Tomohiro Katō (s. 28. syyskuuta 1982) ajoi kuorma-autolla päin väkijoukkoa. Tämän jälkeen Katō astui autosta ulos ja puukotti kaikkia, jotka sai ulottuvilleen. Kaikkiaan Katō ehti puukottaa 17:ää ihmistä, ennen kuin poliisi otti hänet kiinni. Surmansa sai kuusi miestä, jotka olivat iältään 19-74-vuotiaita ja yksi 21-vuotias nainen. Katō kertoi poliisille kyllästyneensä elämäänsä ja tulleensa Akihabaraan tarkoituksenaan tappaa ihmisiä. Oikeudenkäynnin aikana hän kertoi motiiviksi koston siitä, että oli joutunut internetissä kiusaamisen kohteeksi. Katō tuomittiin maaliskuussa 2011 kuolemaan. Tuomio vahvistettiin syyskuussa 2012 ja Katō teloitettiin heinäkuussa 2022. Tiedosto:Akihabara massacre 01.JPG|Joukkomurhassa käytetty auto Tiedosto:Floral tribute to Akihabara massacre victims.JPG|Akihabaran verilöylyn uhreille perustettu muistopaikka == Lähteet == Luokka:Vuoden 2008 rikokset Luokka:Joukkosurmat Luokka:Tokion historia Luokka:Akihabara
Shimotsuma

Shimotsuma () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin länsiosassa Kinu- ja Kokaijokien välissä. Kaupunkiin kuuluu muun muassa Sanuma eli Sajärvi. Shimotsumassa on 41 614 asukasta (elokuussa 2020) ja sen pinta-ala on 80,88 neliökilometriä. Shimotsumaa palvelee Kantō-rautateiden Jōsō-linja. == Kuvia == Tiedosto:Waiwai Dome Shimotsuma.jpg|Waiwai Dome Tiedosto:下妻駅 - panoramio.jpg|Shimotsuman rautatieasema Tiedosto:Ibaraki prefectural route 334 (Shimotsuma-teishajo line) in Shimotsuma-otu,Shimotsuma city.JPG|Prefektuurintie 334 Shimotsumassa Tiedosto:Shimotsuma city center area Aerial photograph.1990.jpg|Shimotsuman kantakaupunki vuoden 1990 ilmakuvassa == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Takahagi

Takahagi () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin koillisosassa Tyynenmeren rannikolla. Sisämaassa kaupunkiin kuuluu laajoja alueita Tagavuorilta. Pohjoisessa kaupunki rajautuu Fukushiman prefektuuriin. Takahagissa on 27 431 asukasta (lokakuussa 2020) ja sen pinta-ala on 193,58 neliökilometriä. Takahagia palvelee JR Higashi-Nihonin Jōban-linja. == Kuvia == Tiedosto:Hananuki Dam 04.jpg|Hananukin patojärveä Tiedosto:Ibaraki prefecfural road Route 298 (Takahagi-Teisyajo line) in Arakawa,Takahagi city.JPG|Takahagin kaupunkikuvaa Tiedosto:Takahagi city center area Aerial photograph.1975.jpg|Takahagi vuoden 1975 ilmakuvassa Tiedosto:Koyama Dam old dam 2.jpg|Koyaman vanha pato Tiedosto:Oyashiki Street, Site of Matsuoka Castle.jpg|Vanhaa sotilasluokan asuinaluetta == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Toride

Toride () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin eteläosassa Tonejoen ja sen sivujoen Kokain varrella. Etelässä kaupunki rajautuu Chiban prefektuuriin. Toridessa on 104 251 asukasta (elokuussa 2020) ja sen pinta-ala on 69,94 neliökilometriä. Toridea palvelevat JR Higashi-Nihonin Jōban-linja ja Kantō- rautateiden Jōsō-linja. Jōban-linjalle ajetaan Tōkyō metron Chiyoda-linjalta junavuoroja Torideen saakka. == Kuvia == Tiedosto:Edogawagakuen Toride Elementary School.jpg|Edogawa-gakuenin peruskoulu Tiedosto:Yasaka-jinja (Toride) 02.jpg|Yasaka-jinja Tiedosto:取手駅 - panoramio (8).jpg|Toriden rautatieasema Tiedosto:Toride city center area Aerial photograph.1989.jpg|Toriden kantakaupunki vuoden 1989 ilmakuvassa == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Vesa Harmaakorpi

Vesa Kalevi Harmaakorpi (s. 1. helmikuuta 1961 Mikkeli) on Lappeenrannan–Lahden teknillisen yliopiston (LUT) Lahden kampuksen innovaatiojärjestelmien professori. Harmaakorpi toimi Suomen Urheiluliiton puheenjohtajana vuosina 2013–2018. Harmaakorven osaamisalaa on käytäntölähtöisen innovaatiotoiminnan ja innovaatiopolitiikan tutkimus ja kehittäminen. Hän on kirjoittanut kymmenittäin tieteellisiä artikkeleita. ==Tieteellinen ura== Harmaakorpi on valmistunut diplomi-insinööriksi Lappeenrannan teknillisestä korkeakoulusta vuonna 1985. Hän väitteli tekniikan tohtoriksi alueellisesta innovaatiopolitiikasta Teknillisestä korkeakoulusta vuonna 2004. Samana vuonna hän aloitti työt professorina LUT:n Lahden alueyksikössä. Harmaakorpi aloitti Lappeenrannan teknillisen yliopiston teknistaloudellisen tiedekunnan dekaanina maaliskuussa 2011. Teknistaloudellinen tiedekunta muutti myöhemmin nimensä tuotantotalouden tiedekunnaksi. Hän lopetti dekaanin tehtävässä syyskuussa vuonna 2014. Lahden ammattikorkeakoulun rehtorina ja toimitusjohtajana Harmaakorpi toimi elokuusta 2017 helmikuuhun 2018. Tuona aikana Lahden ammattikorkeakoulu siirtyi osaksi LUT-konsernia. ==Luottamustehtäviä== Harmaakorven keskeisiin luottamustehtäviin on kuulunut urheiluseura Lahden Ahkeran puheenjohtajuus. Hänet valittiin Suomen Urheiluliiton (SUL) puheenjohtajaksi marraskuussa 2012. Harmaakorpi voitti liiton äänestyksessä Arto Bryggaren luvuin 30–14. Harmaakorven kausi SUL:n puheenjohtajana alkoi 1. tammikuuta 2013. Hänet valittiin kahden vuoden jatkokaudelle marraskuussa 2014. Harmaakorpi sai 275 ääntä ja hänen vastaehdokkaansa Kari Saarinen 128 ääntä. Vuoden 2016 lokakuussa hänet valittiin ilman vastaehdokasta viimeiselle sääntöjen sallimalle kaksivuotiskaudelle. ===Keskeisiä luottamustoimia=== * Suomen Urheiluliitto ry:n puheenjohtaja 2013–2018 *Suomen Yleisrheilun Tuki - säätiön valtuuskunnan puheenjohtaja 2018 - 2021 * Track and Field Finland Oy:n hallituksen puheenjohtaja 2013–2019 * SUL Julkaisut Oy:n hallituksen puheenjohtaja 2013 * Digile Oy:n (SHOK) hallituksen jäsen ja varapuheenjohtaja 2013–2016 *Lahden Ahkera ry:n puheenjohtaja 2009-2012 ==Tunnustukset== Harmaakorven artikkeli valittiin European Planning Studies -tiedelehden vuoden 2006 parhaaksi. Lahden kaupunki on palkinnut Harmaakorven kahdesti Vuoden korkeakouluteko -palkinnolla vuosina 1999 ja 2008. Hänet on palkittu toiminnastaan Päijät-Hämeen hyväksi Päijät-Häme -mitalilla vuonna 2009. Vuonna 2020 hän sai Suomen Leijonan ritarikunnan komentajamerkin sekä Suomen liikuntakulttuurin ja urheilun ansioristin. ==Lähteet== == Aiheesta muualla == * Harmaakorven blogi Luokka:Suomalaiset professorit Luokka:Lappeenrannan teknillisen yliopiston professorit Luokka:Suomalaiset yleisurheiluvaikuttajat Luokka:Vuonna 1961 syntyneet Luokka:Elävät henkilöt
Tsuchiura

Tsuchiura () on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin eteläosassa Kasumigaurajärven länsirannalla. Sakurajoki laskee kaupungissa Kasumigauraan. Tsuchiurassa on 138 033 asukasta (syyskuussa 2020) ja sen pinta-ala on 122,89 neliökilometriä. Tsuchiuraa palvelee JR Higashi-Nihonin Jōban-linja. == Kuvia == Tiedosto:Taiko Yagura Gate at Tsuchiura Castle.jpg|Tsuchiuran linnan portti Tiedosto:Tsuchiura-Sakura-River-2018040101.jpg|Sakurajoki Tsuchiurassa Tiedosto:Tsuchiura Fireworks 2014.jpg|Tsuchiuran ilotulituskilpailu Tiedosto:南明山清瀧寺観音堂.JPG|Kiyotaki-dera Tiedosto:Tsuchiura city center area Aerial photograph.1990.jpg|Tsuchiuran kantakaupunki vuoden 1990 ilmakuvassa == Lähteet == == Aiheesta muualla == * Kaupungin internetsivut Luokka:Ibarakin prefektuurin kaupungit
Chad Ochocinco

Chad Javon Johnson (aik. Ochocinco, s. 9. tammikuuta 1978 Miami, Florida, Yhdysvallat) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan laitahyökkääjä. Johnson pelasi NFL- liigassa vuosina 2001–2012. Hänet muistetaan etenkin vuosistaan Cincinnati Bengalsissa. ==Pelaajaura== Ennen NFL-uraansa Johnson pelasi yliopistojalkapalloa Oregonin osavaltionyliopistossa. Cincinnati Bengals varasi hänet vuoden 2001 NFL Draftin toisella kierroksella, ja hän debytoi NFL:ssä kaudella 2001. Hänet on valittu kuudesti liigan Pro Bowl -tähdistöotteluun (2003, 2004, 2005, 2006, 2007, 2009) ja kahdesti liigan All- Pro-ykköstähdistöjoukkueeseen (2005, 2006). Hän johtaa muun muassa Cincinnatin kaikkien aikojen ”receptions”- ja ”receiving yards” -tilastoja. Ennen kautta 2011 Bengals myi Johnsonin New England Patriotsiin. Johnson pelasi vain yhden kauden Patriotsissa. Hän teki kaudeksi 2012 sopimuksen Miami Dolphinsin kanssa, mutta ennen kautta tapahtuneen pahoinpitelysyytteen vuoksi Dolphins irtisanoi Johnsonin sopimuksen. Johnson käytti NFL-uransa kahdeksan ensimmäistä vuotta syntymänimeään Johnson, mutta hän muutti sukunimensä virallisesti Ochocincoksi (espanjaa, ”kahdeksan viisi”) vuonna 2008, mikä viittaa hänen pelinumeroonsa 85. Vuonna 2012 hän muutti nimensä takaisin Johnsoniksi naimisiinmenon yhteydessä. Urheilu-uransa lisäksi hänet tunnetaan esiintymisistään tositelevisio-ohjelmissa Dancing with the Stars (2010) ja Ochocinco: The Ultimate Catch (2010) sekä videopelissä NFL Street 3 (2006). Maaliskuussa 2011 Ochocinco kävi NFL:n työsulun aikana koeajalla jalkapalloseura Sporting Kansas Cityssä. Johnson teki vuonna 2014 kaksivuotisen sopimuksen kanadalaisen CFL-liigan Montreal Alouettesin kanssa. Hän pelasi loukkaantumisten vuoksi rikkonaisen kauden, eikä osallistunut seuraavan kauden harjoitusleirille, minkä vuoksi Alouettes hyllytti Johnsonin koko kaudeksi, eikä tehnyt enää uutta sopimusta hänen kanssaan. == Lähteet == == Aiheesta muualla == * Chad Ochocincon sivusto * Chad Ochocincon esittely NFL:n sivustolla * Chad Ochocincon esittely Cincinnati Bengalsin sivustolla Luokka:Yhdysvaltalaiset amerikkalaisen jalkapallon pelaajat Luokka:Vuonna 1978 syntyneet Luokka:Elävät henkilöt
Yleisurheilu kesäolympialaisissa 1912 – miesten 5 000 m

280px|thumb|Hannes Kolehmainen kilpailun johdossa. Tukholman olympiakisojen miesten 5 000 metrin juoksuun osallistui 31 urheilijaa. Kilpailupäivät olivat 9. ja 10. heinäkuuta. Kilpailun voitti Hannes Kolehmainen. ==Alkuerät== Jokaisesta erästä kolme nopeinta loppukilpailuun. 1\. erä Sija Nimi Maa Aika 1 George Bonhag Yhdysvallat 15.22,6 2 Alexander Decoteau Kanada 15.24,2 3 Frederick Hibbins 15.27,6 4 George Hill Australaasia 15.56,8 \- Klas Lundström DNF 2\. erä Sija Nimi Maa Aika 1 Louis Scott Yhdysvallat 15.23,5 2 Joe Keeper Kanada 15.28,9 3 George Hutson 15.29,0 4 Bror Modigh 16.07,1 \- Eddie Fitzgerald Yhdysvallat DNF \- Martin Persson DNF \- Charles Ruffell DNF 3\. erä Sija Nimi Maa Aika 1 Mauritz Carlsson 15.34,6 2 Ernest Glover 16.09,1 3 Cyril Porter 16.23,4 4 Mikhail Nikolsky 17.21,7 \- Aarne Lindholm Suomi DNF \- Garnett Wikoff Yhdysvallat DNF 4\. erä Sija Nimi Maa Aika 1 Hannes Kolehmainen Suomi 15.38,9 2 Henrik Nordström 15.49,1 3 Tell Berna Yhdysvallat 15.53,3 4 George Lee \- Gregor Vietz Saksa DNF 5\. erä Sija Nimi Maa Aika 1 Jean Bouin 15.05,0 2 Thorild Olsson 15.25,2 3 Viljam Johansson Suomi 15.31,4 \- Gaston Heuet DNF \- Wallace McCurdy Yhdysvallat DNF \- Alfonso Orlando Italia DNF \- Alfonso Sánchez DNF \- Arnold Treble DNF ==Loppukilpailu== 280px|thumb|Hannes Kolehmainen (vasemmalla) ja Jean Bouin loppusuoralla. Sija Nimi Maa Aika 1 Hannes Kolehmainen Suomi 14.36,6 2 Jean Bouin 14.36,7 3 George Hutson 15.07,6 4 George Bonhag Yhdysvallat 15.09,8 5 Tell Berna Yhdysvallat 15.10,0 6 Alexander Decoteau Kanada 7 Mauritz Carlsson 15.18,6 8-11 Frederick Hibbins 8-11 Joe Keeper Kanada 8-11 Cyril Porter 8-11 Louis Scott Yhdysvallat \- Ernest Glover DNS \- Viljam Johansson Suomi DNS \- Henrik Nordström DNS \- Thorild Olsson DNS ==Lähteet== * http://www.sports- reference.com/olympics/summer/1912/ATH/mens-5000-metres.html Luokka:Yleisurheilu kesäolympialaisissa 1912
Abelin palkinto

Abelin palkinto on vuosittain jaettava matematiikkapalkinto. Palkinto on jaettu vuodesta 2003 alkaen ja se on nimetty norjalaisen matemaatikon Niels Henrik Abelin (1802–1829) mukaan. Palkinnon myöntää Norjan tiedeakatemia kansainvälisistä huippumatemaatikoista johtavan raadin päätöksen perusteella. Abelin palkinto on matematiikkapalkinnoista arvokkain, rahapalkinto on arvoltaan kuusi miljoonaa Norjan kruunua, eli noin 700 000 euroa. ==Lähteet== Luokka:Matematiikan palkinnot Luokka:Norjalaiset palkinnot
Ljozna

Ljozna () eli Liozno () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan itäosissa Vitsebskin kaupunkipiirin ja Venäjän Smolenskin alueen välillä. Vuoden 2009 väestönlaskennan mukaan Ljoznan kaupunkimaisessa taajamassa asui 6 766 ja koko piirissä 17 659 ihmistä. == Kauttakulkua Vitsebskin ja Smolenskin välillä == Ljozna on Vitsebskin ja Venäjän Smolenskin ja Moskovaan välisen liikenteen kauttakulkutaajama. Maantieyhteyksistä tärkeimpiin kuuluu Vitsebskista itäkaakkoon johtava, Ljoznan keskustaajaman pohjoisosien kautta kulkeva kantatie P21. Tätä maantietä seuraten Vitsebskiin on 42 ja Venäjän rajalle 10 kilometriä. Tieyhteys jatkuu Venäjän puolella A141-kantatienä Rudnjan rajakaupungin (rajalta 9 km) kautta Smolenskiin. Maantien raja-aseman eteläpuolella kulkee samansuuntainen rajan ylittävä rautatie, jonka asema on Ljoznan taajaman eteläosissa. == Katso myös == * Luettelo Valko-Venäjän rajanylityspaikoista == Lähteet == == Aiheesta muualla == * Lyhyt kuvaus taajamasta (BYcity.org) * Лиозненский район - Lyhyet artikkelit kaupunkimaisista taajamasta ja hallintopiiristä (dorogiby.info) * Ljoznan keskustan kartta (BYcity.org) * WikiMapia karttalinkki taajamasta ympäristöineen, kohteiden selitykset pääosin tai * Neuvostoliiton aikaista topografiakarttaa alueesta * Piirin perustietoja ja yleiskartta (emaps- online.com) * Газета «Сцяг Перамогі» г.п. Лиозно - Ljoznassa ilmestyvän Stsjag Peramogi -lehden verkkosivusto (liozno.by) * Eräs Ljoznaan sijoittuva portaali (liozno.info) * Valko-Venäjän juna-aikatauluja karttavalikon kautta (Valko- Venäjän rautatiet) * Kuvia hallintopiirista ,, ja (radzima.org) Luokka:Valko- Venäjän kaupunkityyppiset taajamat Luokka:Vitsebskin alue
Toimintajärjestelmä

Toimintajärjestelmä on yhdessä sovittujen toimintatapojen kooste. Toimintajärjestelmän tarkoituksena on selkeyttää ja yhtenäistää organisaation toimintaa ja sitä myötä vapauttaa voimavaroja tuottavaan työhön. == Toimintajärjestelmän sisältö == Toimintajärjestelmä sisältää toiminnan prosessit, mittaamisen, organisaation periaatteet ja kuvaukset siitä, miten toimintaa kehitetään. Toimintajärjestelmään tuodaan dokumentit, mallit ja ohjeet joiden avulla työntekijä voi seurata laadun toteutumista. Toimintajärjestelmä on sertifioitavissa ja se voidaan rakentaa esimerkiksi ISO 9001:2008 -standardin tai EFQM-rakenteen mukaiseksi. ==Lähteet== == Aiheesta muualla == * Toimintajärjestelmä strategian ja liiketoiminnan koossa pitämisessä ja kehittämisessä. (PDF) * Toimintajärjestelmä-aiheisia artikkeleita Luokka:Johtaminen Luokka:Laatu
Finnhits 4

Finnhits 4 on suomalaista iskelmämusiikkia sisältävän Finnhits- kokoelmalevysarjan neljäs osa vuodelta 1976. Levyn kappaleet ovat vuosilta 1970–1976. Albumi menestyi erinomaisesti edellisten osien tapaan ja oli Mitä Suomi soittaa -listan ensimmäisellä sijalla syys- ja lokakuussa 1976. Levyä on myyty noin 51 000 kappaletta vuoteen 2013 mennessä. == Kappaleet == === A-puoli === # Virve ”Vicky” Rosti: # Pepe Willberg: # Fredi ja ystävät: # Taiska: # Esa Pakarinen: # Pasi Kaunisto: # Kai Hyttinen: # Erkki Junkkarinen: B-puoli # * Friends: # Mikko Alatalo: # Katri Helena: # Karma: # Tapani Kansa: # Jukka Raitanen: # Danny: # Juha Vainio: == Kokoonpano == === Muusikoita === * Kari Alajuuma – kitarat (13) * Arto Alaspää – taustalaulu (6, 14) * Mikko Alatalo – steel-kitara (10) * Juke Aronen – rummut, lyömäsoittimet ja kellot (10) * Ami Aspelund – taustalaulu (1, 13) * Kaj Backlund – trumpetit (4) * Jaakko Borg – kapellimestari ja jousikone (16) * Vesa Enne – tumbat (12) * Paul Fagerlund – kapellimestari (4, 6–7), piano (16) * Pauli Granfelt – kapellimestari (8), viulu ja mandoliini (16) * Jari Heikkinen – rummut (13) * Sointu Huuskonen – pasuuna (16) * Antti Hyvärinen – kapellimestari (9) * Heikki Hämäläinen – viulu (3, 6, 9) * Tapani Ikonen – rummut ja lyömäsoittimet (2) * Aimo Jaara – taustalaulu (1, 15) * Antero Jakoila – kitarat (3–5, 10, 12); akustinen kitara (10) * Markku Johansson – kapellimestari (2), trumpetit (4) * Heikki Jäntti – huuliharppu (14) * Ilpo Kallio – rummut (2–5, 7, 9, 16), lyömäsoittimet (2–4, 7, 9) * Seppo Keurulainen – kitarat (14) * Roope Koistinen – rummut ja lyömäsoittimet (1, 13) * Kaj Kuittinen – kosketinsoittimet (13) * Aaro Kurkela – harmonikka (5) * Heikki Laurila – kitarat (1–3, 5, 7, 9, 14, 16), busuki (16) * Heikki Liikanen – basso (12) * Kai Lind – taustalaulu (4) * Eero Lupari – kitarat (1) * Jari Metsberg – kitara ja banjo (12) * Martti Metsäketo – basso (4, 5, 16), taustalaulu (16) * Kalevi Nyqvist – kapellimestari (5) * Risto Pelli – piano ja kosketinsoittimet (12) * Jaakko Raulamo – sello (6) * Raimo Roiha – kosketinsoittimet (4) * Esko Rosnell – rummut ja lyömäsoittimet (1, 4) * Jaakko Salo – kapellimestari (14) * Veikko Samuli – kapellimestari (1), kosketinsoittimet (1, 14) * Lasse Seppänen – basso (13) * Heikki Silvennoinen – kitarat (10) * Jarno Sinisalo – kosketinsoittimet; piano ja urut (10) * Tapio Suominen – basso (10) * Arno ”Nono” Söderberg – kitarat (4) * Irma Tapio – taustalaulu (4, 6, 13) * Timo Tervo – lyömäsoittimet (12) * Matti Tyni – bassokitara (1) * Erkki Valaste – rummut ja lyömäsoittimet (14) * Heikki ”Häkä” Virtanen – bassokitara (2, 6) * Kaj Westerlund – piano (5) == Lähteet == == Aiheesta muualla == * Finnhits 4 -mainos Elonetissä Luokka:Vuoden 1976 kokoelma-albumit Luokka:Finnhits-albumit
Juninho (jalkapalloilija, 1989)

Vitor Gomes Pereira Junior (tunnetaan myös nimillä Juninho tai Vitor Junior) (s. 5. tammikuuta 1989 São José dos Campos, Brasilia) on brasilialainen jalkapalloilija, joka edustaa yhdysvaltojen MLS-liigassa pelaavaa Los Angeles Galaxya lainalla brasilialaisesta São Paulosta. Hänen pelipaikkansa on keskikenttäpelaaja. == Ura == Juninho kasvoi São Paulossa, ja pelasi São Paulon juniorijoukkueessa, jossa voitti U-17 Paulista Championshipin vuonna 2006. Hän teki yhden esiintymisen São Paulon edustusjoukkueessa. Hänet lähetettiin lainalle Major League Soccerissa pelaavaan Los Angeles Galaxyyn yhdessä Alex Cazumban ja Leonardon kanssa. Hän teki debyyttinsä siellä 27. maaliskuuta 2010 Galaxyn MLS-kauden 2010 avausottelussa New England Revolutionia vastaan, ja teki ensimmäisen maalinsa 2-0-voitossa AC St. Louisia vastaan 2010 US Open Cupin kuudennentoista kierroksen ottelussa 29. kesäkuuta 2010. Hän teki ensimmäisen MLS-maalinsa Seattle Soundersia vastaan 4. heinäkuuta 2010. == Saavutukset == === São Paulo === * U-17 Paulista Championship: 2006 * Dallas Cup 2007: 2007 === Los Angeles Galaxy === * Major League Soccer Supporter's Shield (1): 2010 Luokka:Brasilialaiset jalkapalloilijat Luokka:Vuonna 1989 syntyneet Luokka:Elävät henkilöt
Nartkala

Nartkala () on kaupunki Kabardi-Balkariassa Venäjällä. Se sijaitsee Kaukasuksen pääjonon reuna-alueella 25 kilometriä Naltšikista koilliseen. Kaupunki on Urvanin piirin keskus. Sen kautta kulkee Maiskista Naltšikiin haarautuva sivurata (Dokšukinon asema). Asukkaita on 33 400 henkeä (vuonna 2010). Paikkakunta on saanut alkunsa rautatieaseman yhteyteen syntyneestä taajamasta. Vuonna 1955 siitä tuli kaupunki. Nykyään Nartkala on maatalousalueen keskus, jossa on muun muassa elintarvike- ja rakennustarviketeollisuutta. Asukkaista 55,4 % on kabardeja ja 31,5 % venäläisiä. ==Lähteet== ==Aiheesta muualla== * Urvanin piirin sivusto Luokka:Kabardi-Balkarian kaupungit
Joakim Brodén

Joakim ”Jocke” Brodén (s. 5. lokakuuta 1980) on ruotsalaisen Sabaton-yhtyeen laulaja-laulunkirjoittaja ja keulahahmo. Brodén käyttää esityksissään erityistä liiviä, johon on niitattu metallilaattoja. Brodén on kotoisin Falunista. Hänen äitinsä on tšekkiläinen. Joakim Brodén ja Pär Sundström ovat Sabatonin ainoat yhtyeessä vaikuttavat perustajajäsenet. ==Lähteet== == Aiheesta muualla == * Luokka:Metallimusiikin laulajat Luokka:Ruotsalaiset laulajat Luokka:Vuonna 1980 syntyneet Luokka:Elävät henkilöt Luokka:Seulonnan keskeiset artikkelit
Georgian koripallomaajoukkue

Georgian koripallomaajoukkue edustaa Georgiaa koripallon arvokisoissa. == Historia == Maa ei ole päässyt MM-kilpailuihin eikä olympialaisiin kertaakaan historiansa aikana. Vuodet 1946–1991 Georgian koripalloilijat edustivat Neuvostoliiton koripallomaajoukkuetta. Vuodet 2003–2009 maa pelasi Euroopan B-divisioonassa. Ensimmäisen kerran Georgian koripallomaajoukkue selviytyi EM- kilpailuihin vuonna 2011. Tämä oli myös ensimmäinen kerta, kun Georgian palloilujoukkue selviytyi lajinsa EM-kilpailuihin. EM-kisoissa Georgia voitti kuuden joukkueen alkulohkossa Belgian ja Ukrainan. Jatkolohkossa Georgia hävisi kolme ottelua ja sijoittui kuuden joukkueen lohkossa viimeiseksi ja koko turnauksessa 11:nneksi. Vuoden 2013 EM-kilpailuissa Georgia voitti alkulohkonsa avausottelussaan Puolan mutta hävisi loput neljä ottelua ja sijoittui lohkossaan viidenneksi ja koko turnauksessa 17:nneksi. Vuoden 2015 EM-kilpailuissa Georgia sijoittui 15:nneksi. Se voitti alkulohkossaan Makedonian ja Kroatian sekä hävisi kolme ottelua. Neljännesvälierässä se hävisi Liettualle pistein 81–85 karsiutuen jatkosta. EM-kilpailuissa 2017 Georgia voitti alkulohkossa Liettuan ja jatkoajalla Israelin. Muut kolme ottelua se hävisi sijoittuen lopullisessa rankingissa 17:nneksi. == Lähteet == == Aiheesta muualla == *Georgian koripalloliitto Luokka:Koripallomaajoukkueet Luokka:Georgian koripallo
RIFT

RIFT (alun perin nimellä RIFT: Planes of Telara) on Trion Worldsin kehittämä ilmaiseksi pelattava massiivinen monen pelaajan verkkopeli (MMO).. Peli on julkaistu vuonna Windowsille. RIFT oli kuukausimaksullinen aina julkaisustaan kesään 2013 saakka, jolloin kuukausimaksut poistuivat, ja pelistä tuli ilmaiseksi pelattava. Tammikuussa 2018 ilmoitettiin Rift Prime -version julkaisusta, joka palaa tilausmalliseen hinnoitteluun. == Pelialueet == Pelialueet on jaettu kolmeen osaan. Mathosia (Rift) muodostaa ensimmäisen alueen, jonne päästään, kun on opittu perustaidot opetusalueella. Mathosian alueeseen kuuluu myös erillinen saarialue Ember Isle, jonne pääsy aukeaa, kun pelaaja on saavuttanut määrätyn tason. Toinen pelialue (Rift: Storm Legion) käsittää mantereet Brevane ja Dusken sekä niitä yhdistävän pääkaupunkialueen Tempest Bay. Kolmas, syksyllä 2014 julkaistu Rift: Nightmare Tide käsittää mantereen Plane of Water. === Mathosia === * Freemach (taso: 6-20) ** Meridian (Defiant Capital) * Silverwood (taso: 6-20), Pvp ** Sanctum (Guard Capital) * Stonefield (taso: 20-26) * Gloamwood (taso: 20-26), Pvp * Scarlet Corge (taso: 27-29) * Iron Pine Peak (taso: 27-35) * Scarwood Reach (taso: 30-35) * Moonshade Highlands (taso: 35-40) * Droughtlands (taso: 36-44) * Shimmersand (taso: 43-50) * Stillmoor (taso: 45-50) * Embler Isle (taso: 50) === Storm Legion === Tempest Bay (Empyreal Capital) ===== Brevane ===== * Cape Jule (taso: 50-52) * City Core (taso: 52-53) * Eastern Holdings (taso: 54-56) * Ardent Domain (taso: 57-58) * Kingsward (taso: 59-60) * Ashora (taso: 60) * The Dendrome (taso: 60) ===== Dusken ===== * Kingdom of Pelladane (taso: 50-52) * Seratos (taso: 53-56) * Morban (taso: 57-59) * Steppes of Infinity (taso: 60) === Nightmare Tide === * Goboro Reef (taso: 60-61) * Draumheim (taso: 62-63) * Tarken Glacier (taso: 64-65) ==Lähteet== ==Aiheesta muualla== * *Viralliset kotisivut Luokka:Vuoden 2011 videopelit Luokka:MMOG-pelit Luokka:Windows-pelit Luokka:MMORPG-pelit
Soaynlammas

thumb|Soayn saari. Soaynlammas on alkukantainen lammasrotu, joka elää Skotlannin länsipuolella sijaitsevalla Soayn saarella St. Kildan saaristossa. == Aiheesta muualla == *Soay Sheep Society *Sheep of St. Kilda *Breeds of livestock: Soay sheep Luokka:Lammasrodut Luokka:Brittiläiset eläinrodut
Svetlana Ražnatović

Svetlana "Ceca" Ražnatović (o.s. Veličković, s. 14. kesäkuuta 1973 Žitorađa) on serbialainen pop-folk-laulaja. Hän oli naimisissa poliitikko Željko Ražnatovićin kanssa. Ceca () aloitti laulamisen 9-vuotiaana kotikaupungissaan Žitorađassa, ja esiintymisen 15-vuotiaana, jolloin hän esiintyi Ilidžan musiikkifestivaaleilla. Cecan kaksi ensimmäistä albumia (Cvetak zanovetak 1988, Ludo srce 1989) sisälsivät sekä modernimman tyylisiä kappaleita että vanhaa serbialaista kansanmusiikkia. Hänen kolmas albuminsa To Miki oli suuri hitti entisessä Jugoslaviassa, ja sitä myytiin 350 000 kappaletta. Cecasta tuli Belgradin television PGP-RTB:n (nyk. PGP RTS) myydyin artisti, ja kolmanneksi myydyin naisartisti Jugoslaviassa Lepa Brenan ja Dragana Mirkovićin jälkeen. == Diskografia == * Cvetak zanovetak (1988), PGP RTB * Ludo srce (1989), PGP RTB * To Miki (1990), PGP RTB * Babaroga (1991), PGP RTB * Šta je to u tvojim venama (1993), Juvekomerc * Ja još spavam u tvojoj majici (1994), Lucky Sound & Centro scena * Fatalna ljubav (1995), Lucky Sound & PGP RTS * Emotivna luda (1996), Komuna * Maskarada (1997), PGP RTS * Ceca 2000 (1999), PGP RTS * Decenija (2001), Grand Production & City Records * Gore od ljubavi (2004), Ceca Music & Miligram Music * Idealno loša (2006), Ceca Music & Miligram Music * Poziv (2013), Ceca Music & City Records * Autogram (2016), Ceca Music & City Records === Muut albumit=== * London Mix (2005) * C Club (2012) == Lähteet == Luokka:Serbialaiset laulajat Luokka:Vuonna 1973 syntyneet Luokka:Elävät henkilöt Luokka:Pop-folklaulajat
Ruusumalva

Ruusumalva (Malva alcea) on monivuotinen ja suurikokoinen Euroopassa tavattava malvakasvi. Suomessa laji on tavallinen koristekasvi. == Ulkonäkö ja koko == Ruusumalva kasvaa 50–100 senttimetriä korkeaksi. Varsi on pysty ja yläosastaan tähtikarvainen. Alempien lehtien lapa on sormihalkoinen tai -jakoinen, ylempien lehtien lapa 3–5-osainen. Lehden liuskat ovat hammaslaitaisia tai halkoisia. Ruusunpunaiset kukat ovat yksittäin lehtihangoissa. Kukkaperät ovat tähtikarvaisia. Kukan ulkoverhiö on kolmelehtinen, teriö 3–5 cm leveä. Ruusumalva kukkii Suomessa heinä-syyskuussa. Kiekkomaiset lohkohedelmykset ovat karvaisia tai kaljuja ja sileitä tai heikosti kurttupintaisia.Retkeilykasvio 1998, s. 222. Ruusumalvan voi sekoittaa myskimalvaan (M. moschata). Lajit voivat myös risteytyä keskenään, mutta risteymä (M. alcea × moschata eli Malva × intermedia) tuottaa hyvin vähän hedelmiä.Den virtuella floran: Rosenmalva Viitattu 24.3.2011. == Levinneisyys == Ruusumalva on eurooppalainen kasvilaji, jota tavataan Keski- ja Itä- Euroopassa Ranskasta Puolaan. Etelässä levinneisyysalue ulottuu Keski- Italiaan, Kroatiaan ja Bosniaan, pohjoisessa Pohjois-Saksaan, Tanskaan ja Etelä-Ruotsiin. Satunnaisena lajia tavataan myös Baltiassa ja Venäjällä. Ruusumalva on levinnyt ihmisen mukana Yhdysvaltojen ja Kanadan itäosiin. Suomessa ruusumalvaa on tavattu villiintyneenä lähinnä Ahvenanmaalla ja Etelä- Suomesta, paikoin myös pohjoisempaa.Lampinen, R. & Lahti, T. 2010: Kasviatlas 2009: Ruusumalvan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 24.3.2011. == Elinympäristö == Suomessa ruusumalva on koristekasvi, jota tavataan viljelyjäänteenä tai -karkulaisena. Toisinaan se saattaa olla myös tulokaslaji. Kasvupaikat ovat usein tienvarsia ja kuivia niittyjä. == Käyttö == Ruusumalvaa viljellään yleisesti koristekasvina. Muiden malvojen tapaan se on myös vanha lääkekasvi, jota on käytetty muun muassa yskänlääkkeenä ja kuhmujen hoitoon.Ålands flora 2010, s. 205. Varren kuituja on käytetty kehruussa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl-Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * Kasviatlas 2020: Ruusumalvan levinneisyys Suomessa. * Puutarha.net: Ruusumalva (Malva alcea) * ITIS: Malva alcea * United States Department of Agriculture (USDA): Malva alcea Luokka:Malvat
Novaja ekonomitšeskaja assotsiatsija

Novaja ekonomitšeskaja assotsiatsija () on Venäjällä 2009 perustettu taloustieteen tutkijoiden tieteellinen yhdistys. Se julkaisee omaa tiedelehteä. ==Lähteet== Luokka:Tiedejärjestöt Luokka:Venäjän tiede ja tekniikka
Floristi

Floristi on kukka-alan ammattilainen, joka työskentelee yrittäjänä tai liikkeessä. Floristiksi voi opiskella, kun on opiskellut puutarhuriksi, kukkamyyjäksi tai on ainakin kolmen vuoden kokemus kukkakauppatyöskentelystä. Floristilta vaaditaan kasvituntemusta, teoriatiedon soveltamiskykyä, käsityötaitoa, kustannustietoisuutta sekä asiakaslähtöistä palvelua. Floristi toimii työsuhteessa tai itsenäisenä yrittäjänä. == Vuoden floristit == Suomen kukkakauppiasliitto nimeää jokavuotisesti jäseniensä ehdotusten mukaan Vuoden floristin. Ensimmäinen Vuoden floristi nimettiin vuonna 1989. * 1989 Marita Thibblin * 1990 Eila Nurmi * 1991 Pirjo Laakso * 1992 Marja-Liisa Sundell * 1993 Merja Mäkelä * 1994 Kyllikki Orvasto * 1995 Varpu Suontaka-Lahtinen * 1996 Jouni Seppänen * 1997 Soile Aartiala * 1998 Anne-Meri Ruusu * 1999 Solveig Hatermaa * 2000 Ritva Bovellan * 2001 Marianne Helin * 2002 Owe Salmela * 2003 Kaija Heinonen * 2004 Tiina Räihä * 2005 Taisto Taskinen * 2006 Hanne Viljanen * 2007 Sari Pihko * 2008 Saila Tynkkynen * 2009 Elise Anttinen * 2010 Tiina Koskinen * 2011 Pirjo Koppi * 2012 Niina Minkkinen * 2013 Leila Alamiekkaoja * 2014 Saija Sitolahti * 2015 Katri Gummerus * 2016 Taina Hinskala * 2017 Kirsi Martin * 2018 Mari Kaasalainen * 2019 Hanna Vehkalampi * 2020 Säde Alanen * 2021 Jutta Toivonen * 2022 Jenni Perttola * 2023 Jere Veijalainen ==Lähteet== *http://www.ttstutkimus.fi/index.php?option=com_content&view;=article&id;=116&Itemid;=122 === Viitteet === Luokka:Luonnonvara-alan ammatit Luokka:Floristiikka Luokka:Tutkinnot Luokka:Kaupan alan ammatit
Steel (albumi)

Steel on Battle Beast -yhtyeen ensimmäinen studioalbumi, joka julkaistiin Suomessa 13. huhtikuuta 2011. Albumi nousi julkaisuviikollaan Suomen albumilistan sijalle 7. Myöhemmin albumi lisensoitiin kansainväliselle Nuclear Blast -levy-yhtiölle, ja julkaistiin uudestaan vuonna 2012 yhdellä bonuskappaleella vahvistettuna. Alkuperäisellä albumilla on yhteensä 11 kappaletta, joista singleinä julkaistiin Show Me How to Die ja Enter the Metal World. Jälkimmäisestä singlestä julkaistiin myös musiikkivideo. Humppayhtye Eläkeläiset on versioinut Show Me How to Die -kappaleen Humppasheikkailu -levylleen nimellä Kohta humpataan. ==Kappaleet== == Kokoonpano == ;Yhtye * Nitte Valo – laulu * Anton Kabanen – kitara, laulu * Eero Sipilä – bassokitara, laulu * Pyry Vikki – rummut * Juuso Soinio – kitara * Janne Björkroth – kosketinsoitin ;Vierailevat muusikot * Joona Björkroth – taustalaulu (kappale 8) * Netta Dahlberg – taustalaulu (kappaleet 2 ja 8) ;Tuotanto * Nino Laurenne – tuottaja, äänittäjä, miksaaja, taustalaulu * Jussi Kraft – äänittäjä, miksaaja * Svante Forsbäck – masteroija * Roman Ismailov – kansikuva == Arvostelut == * Imperiumi.net: 9+/10Imperiumi.net: Levyarvio * Mesta.net: Mesta.net: Levyarvio * Metalliluola: 9+/10 * Rumba: Rumba: Levyarvio * Soundi: Soundi: Levyarvio == Lähteet == == Aiheesta muualla == * * Steel discogs.com-sivustolla Luokka:Vuoden 2011 esikoisalbumit Luokka:Battle Beastin albumit Luokka:Nino Laurennen tuottamat albumit
Ruba

Ruba ( ja ) on Valko-Venäjän pohjoisosassa, Vitsebskin kaupunkipiirissä () sijaitseva kaupunkityyppinen taajama. Tämä vuoden 2009 väestönlaskennan mukaan 7 134 asukkaan hajanainen taajama sijaitsee Itämereen laskevan Väinäjoen molemmin puolin. Joen etelärannalla sijaitseva taajaman osa on vajaat 15 kilometriä Vitsebskin koillispuolella, ja taajaman toinen osa joen pohjoispuolella taajaman ensimmäisestä osasta lounaaseen. __notoc__ == Liikenneyhteydet == Maantieyhteyksistä merkittävin on valtatie M8 (), joka ohittaa Ruban itäisen taajaman aivan sen itäpuolitse. Taajaman Väinäjoen molemman rannan osista johtaa myös paikallistieyhteys Vitsebskiin. Vitsebskistä saapuva rautatie ulottuu itäisemmän Ruban taajaman eteläpuolelle, mutta rata on lähinnä kaivosteollisuuden tarpeisiin. == Kaivospaikkakunta == Valtatien itäpuolella sijaitsee laaja avokaivos, joka on itäeurooppalaisittain merkittävän, dolomiittimursketta ja -jauhetta valmistavan OAO Dolomit -tehtaan maa-aineksen ottoalue. Taajaman nimi Ruba tarkoittaa venäjän kielessä malmia. == Lähteet == == Aiheesta muualla == * РУБА - kaupunkimaisesta taajamasta (dorogiby.info) * WikiMapia karttalinkki taajamasta ympäristöineen, kohteiden selitykset pääosin tai * Neuvostoliiton aikaista topografiakarttaa alueesta * Kaivosyhtiö OAO Dolomit ja (dolomit.by) Luokka:Valko-Venäjän kaupunkityyppiset taajamat Luokka:Vitsebskin alue
Kanakoirat

Kanakoirilla tarkoitetaan kanalintujen metsästyksessä käytettäviä koirarotuja. ==Mannermaiset kanakoirarodut== *Ariègenseisoja *Auvergnenseisoja *Bourbonnaisinseisoja *Bretoni *Burgosinseisoja *Hollanninpeltopyykoira *Italianseisoja *Karkeakarvainen slovakianseisoja *Korthalsingriffoni *Münsterinseisoja **iso **pieni *Picardienspanieli *Pont-audemerinspanieli *Portugalinseisoja *Ranskanseisoja **gascognelaistyyppi **pyreneläistyyppi *Ranskanspanieli *Saint-germaininseisoja *Saint-usugenspanieli (vain SKL, ei FCI) *Saksanseisoja **harjaskarvainen **karkeakarvainen **lyhytkarvainen **pitkäkarvainen *Sininenpicardienspanieli *Spinone *Stabijhoun *Tšekinseisoja *Unkarinvizsla **karkeakarvainen **lyhytkarvainen *Vanhatanskankanakoira *Villakoirapointteri *Weimarinseisoja **lyhytkarvainen **pitkäkarvainen ==Brittiläiset ja irlantilaiset kanakoirarodut== *Englanninsetteri *Gordoninsetteri *Pointteri *Punainen irlanninsetteri *Punavalkoinen irlanninsetteri ==Lähteet== *http://www.saksanseisojakerho.fi/index.php?option=com_content&view;=article&id;=88&Itemid;=122 Luettu: 24.3.11 == Aiheesta muualla == Luokka:Koiratyypit
Korallinokkakäet

Korallinokkakäet (Carpococcyx) on käkien heimoon kuuluva käkilintusuku. Korallinokkakäkien sukuun kuuluu BirdLife Suomen mukaan kolme lajia. == Korallinokkakäkiin kuuluvia lajeja == * Korallikäki (Carpococcyx renauldi) * Sumatrankäki (Carpococcyx viridis) * Sundankäki (Carpococcyx radiceus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Carpococcyx Luokka:Käkilinnut
Jesús Carballo

Jesús Carballo Martínez (s. 26. marraskuuta 1976 Madrid) on espanjalainen entinen telinevoimistelija, maailman- ja Euroopan mestari. Rekillä parhaiten menestynyt Carballo voitti kyseisellä telineellä maailmanmestaruuden vuosina 1996 ja 1999 sekä Euroopan-mestaruuden Pietarissa 1998, missä hopealle sijoittui Suomen Jari Mönkkönen. Lisäksi Carballo saavutti rekin MM-hopeaa Lausannen MM-kilpailuissa 1997, missä hän hävisi suomalaiselle Jani Tanskaselle. Atlantan kesäolympialaisissa 1996 Carballo sijoittui rekin finaalissa seitsemänneksi ja kuusiottelussa 13:nneksi. Carballon pikkuveli Manuel voitti nojapuilla Euroopan mestaruuden vuonna 2005. == Lähteet == * Jesús Carballo Sports Reference LLC. * Profiili * Profiili Luokka:Espanjalaiset telinevoimistelijat Luokka:Vuonna 1976 syntyneet Luokka:Elävät henkilöt
Atisha

Atiśa Dipankara Shrijnana (, Ôtish Dipôngkor Srigên) (n. 982–1054) oli bengalilainen buddhalainen oppinut, joka palautti buddhalaisuuden Tiibetiin. Buddhalaisuuden harjoittaminen oli tyrehtynyt kuningas Langdarman harjoittaman buddhalaisuuden vastaisen toiminnan myötä. Langdarma suosi Tiibetin muinaista bön-uskontoa. ==Lähteet== Luokka:Buddhalaiset opettajat
Sidney Franklin

Sidney Franklin (21. maaliskuuta 1893 San Francisco, Kalifornia – 18. toukokuuta 1972 Santa Monica, Kalifornia) oli yhdysvaltalainen elokuvatuottaja ja -ohjaaja. Hän aloitti elokuvateollisuuden palveluksessa 20 vuoden iässä apulaiskameramiehenä. Hän myös ohjasi lastenelokuvia yhdessä veljensä Chester M. Franklinin kanssa. Franklin siirtyi vuonna 1926 Metro-Goldwyn-Mayerin palvelukseen, jossa hänestä tuli yksi tärkeimmistä studion ohjaajista ja tuottajista. Franklin on saanut tähden Hollywood Walk of Famelle. == Valikoitu filmografia == * Hymyillen läpi elämän (Smilin' Through, 1922) ohjaaja * Ninotchka (1939) tuottaja * Sumujen silta (Waterloo Bridge, 1940) tuottaja * Rouva Miniver (Mrs. Miniver, 1942) tuottaja * Madame Curie (1943) tuottaja * Sattuma korjaa satoa (Random Harvest, 1942) tuottaja * Elämän kevät (The Yearling, 1946) tuottaja == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Hollywood Walk of Fame Luokka:Vuonna 1893 syntyneet Luokka:Vuonna 1972 kuolleet
Asfaltti-ihottuma

right|thumb|250px|Tuore asfaltti-ihottuma ja sen arpi vuotta myöhemmin. Asfaltti-ihottuma on leikkimielinen ilmaus ihon vauriolle, joka on syntynyt asfalttia vasten hankautumisesta. Se syntyy tavallisimmin silloin, kun kaksipyöräisellä ajoneuvolla kaadutaan asfalttitiellä. Termiä käytetään myös rullalauta- tai rullaluistinonnettomuuksien yhteydessä tulleista ihovaurioista. Asfaltille tai soratielle kaaduttaessa polviin, kämmeniin, käsivarsiin ja/tai kasvoihin syntyy rosoisia haavoja, joihin tulee likaa sorasta tai mullasta. Useimmiten haavat kirvelevät ja ovat likaisia. Sellaiset haavat voi yleensä hoitaa itse. Kasvoihin saadut rosoiset haavat voivat aiheuttaa parantuessaan rumia arpia. Tällaiset haavat kuuluvat terveydenhoitajan tai lääkärin hoidettavaksi.Haavanhoito#Asfaltti-ihottuma Moottoripyöräilyssä käytetään ajopukua, joka vähentää vaaraa saada ihovaurioita kaaduttaessa. Rullalautailijat ja -luistelijat käyttävät myös suojia samasta syystä. ==Haavan hoito == Haavaa suihkutetaan haalealla juomakelpoisella vedellä noin 2–5 minuuttia. Veden sijasta voidaan käyttää fysiologista keittosuolaliuosta. Tarvittaessa voi suihkuttelussa käyttää antiseptistä pesuainetta ja pesulappua. Haava kuivataan taputtelemalla nukkaamattomalla pyyhkeellä. Jos haava on hyvin likainen, voidaan sen puhdistuksessa käyttää puhdistusliuosta tai mietoa vetyperoksidia. Haava puhdistetaan päivittäin, ja sidokset vaihdetaan aina, kun haava erittää läpi.Opi hoitamaan kesäiset pikkuhaaverit == Lähteet == == Aiheesta muualla == Luokka:Traumat Luokka:Iho
Magneettinen jäähdytys

Magneettinen jäähdytys on magnetokaloriseen ilmiöön perustuva jäähdytystekniikka. Tekniikalla voidaan saavuttaa äärimmäisen alhaisia lämpötiloja (selvästi alle 1 K) mutta myös normaaleja jääkaappilämpötiloja, järjestelmän suunnittelusta riippuen. Ilmiön havaitsi ensimmäisenä saksalainen fyysikko Emil Warburg (1880), ja perusperiaatteen kuvailivat Peter Debye (1926) ja William Giauque (1927). Ensimmäisten toimivien magneettisten jääkaappien rakentamisen aloitti useakin ryhmä vuodesta 1933 eteenpäin. Magneettinen jäähdytys oli ensimmäinen tapa jäähdyttää alle 0.3 K:n lämpötiloihin. == Lähteet == Luokka:Magnetismi Luokka:Kylmätekniikka
Kielihistoria

Kielihistoria (myös historiallinen kielitiede, diakroninen kielitiede) on kielitieteen osa-alue, joka tutkii muun muassa äänne- ja muoto-opin, sanaston, sanojen etymologian ja sananmuodostuksen kautta sitä, miten kielet muuttuvat ajan kuluessa. Se oli kielitieteen hallitseva osa-alue 1700–1800-lukujen taitteesta aina 1900-luvun alkuun, joissakin maissa, kuten Suomessa, pidempäänkin. == Historiaa == Käsitys kielten keskinäisistä sukulaisuussuhteista on vanha. Monissa vanhoissa uskonnoissa näkyy merkkejä kielen alkuperään ja eri kielten keskinäisiin suhteisiin liittyvästä epätieteellisestä ajattelusta, esimerkiksi Raamatun tarina Baabelin tornista ja sen jälkeisestä kielten sekaannuksesta. Varhaisessa kielitieteessä ei kuitenkaan juurikaan tutkittu kieliä vertaillen, vaan useimmiten käytettiin yhtä kanonista, tavallisesti latinan, kieliopin mallia muidenkin kielten kuvauksiin. Vasta renessanssiaikana kielten vertailu alkoi yleistyä. Siihen oli luultavasti syynä kansanlatinoiden kehittyminen nykyisiksi romaanisiksi kieliksi, mitä saattoi säilyneestä kirjallisuudesta helposti havainnoida.Saarikivi, Janne: Historiallinen ja vertaileva kielentutkimus. Teoksessa: Milla Luodonpää-Manni ym. (toim.): Kielentutkimuksen menetelmiä III. Suomalaisen Kirjallisuuden Seuran Toimituksia 1457. Suomalaisen Kirjallisuuden Seura, Helsinki 2020. 679–720. Aiempina aikoina ei yksinkertaisesti ollut ollut käytettävissä elävää todistusaineistoa kielen muutoksesta näin pitkältä aikaväliltä. Renessanssissa ensimmäinen ajatus oli pyrkiä osoittamaan eri kielten suhde Raamatun kieliin, kreikkaan ja hepreaan. Yleisesti tehtiin kaksi perustavanlaatuista virhettä: Yhtäältä oletettiin, että kaikki kielet olisivat peräisin Raamatun kielistä, kuten Baabelin tarina tuntui väittävän ja toisaalta ei ymmärretty kaikkien kielten muuttuvan, vaan hyvin pitkään etsittiin alkukieltä nykyhetkellä puhuttujen kielten joukosta. Nykyisenlaisen historiallis-vertailevan menetelmän ensimmäinen edustaja vaikuttaisi olleen unkarilainen jesuiittamunkki János Sajnovics, joka vuonna 1770 kykeni vertailevalla menetelmällä osoittamaan unkarin, suomen ja saamen kielten sukulaisuussuhteen. Kansainvälisesti tunnetumpi merkkipaalu on kuitenkin englantilaisen sir William Jonesin Bengalin Asiatic Societyssa vuonna 1786 pitämä esitelmä, jossa hän kykeni samalla menetelmällä osoittamaan läntisen ja itäisen antiikin suurten kulttuurikielten, latinan, kreikan ja sanskriitin sukulaisuuden. == Lähteet == * Luokka:Seulonnan keskeiset artikkelit
Cinémathèque française

Cinémathèque française on ranskalainen järjestö, jonka omistuksessa on yksi maailman suurimmista elokuva-arkistoista ja elokuva-aiheisten esineiden kokoelmista. Järjestön päämaja sijaitsee Pariisissa yhdysvaltalaisarkkitehti Frank Gehryn suunnittelemassa rakennuksessa. Järjestö perustettiin vuonna 1938. Sitä olivat perustamassa Henri Langlois, elokuvantekijä Georges Franju ja elokuvateoreetikko Jean Mitry, jotka olivat huolissaan Ranskassa tehdyistä elokuvista, joita natsit olivat aikeissa tuhota. Arkisto sijaitsi pitkään Palais de Chaillot'ssa, mutta se muutti vuonna 2005 Pariisin 12. arronissementtiin Frank Gehryn suunnittelemaan modernia arkkitehtuuria edustavaan rakennukseen. Vuonna 1994 valmistuneessa rakennuksessa toimi sitä ennen Yhdysvaltain kulttuuri-instituutti (American Center). Modernistinen rakennus muodostuu useista kallistuvista, liukuvista ja yhtenäisen muodon rikkovista osista. Talon seinät on verhoiltu vaalealla hiekkakivellä.Martina Padberg: Taide & Arkkitehtuuri: Pariisi (suom. Tapani Kilpeläinen), s. 404. Tandem Verlag (h. f. ullmann) 2007. Alkuteos Kunst & Architektur Paris. Cinémathèque françaisen arkistoissa on noin 40 000 elokuvaa. Lisäksi sen hallussa on monenlaista elokuva-aiheista materiaalia, kuten pukuja, laitteita, piirustuksia, julisteita ja elokuvaamisen historiaa aina taikalyhdyistä nykyaikaisiin elokuvauslaitteisiin. Sen tiloissa on kolme näyttelysalia, joissa esitellään kokoelmia. Lisäksi se järjestää elokuvanäytöksiä kolmessa salissa sekä opetustilaisuuksia nuorelle yleisölle, ja sen kirjastossa ja arkistossa vierailee tutkijoita ja opiskelijoita. == Lähteet == == Aiheesta muualla == *Cinémathèque françaisen kotisivut Luokka:Ranskalaiset järjestöt Luokka:Ranskan elokuva Luokka:Arkistot
Timo Rautiainen (pesäpalloilija)

Timo Rautiainen (s. 10. syyskuuta 1974) on uransa lopettanut suomalainen pesäpalloilija. Hänellä on takanaan mittava pelaajaura, joka alkoi Kirin pääsarjajoukkueessa 17-vuotiaana keväällä 1992. Rautiaisen pelaajaura sai kirkkaan kruunun, kun hän viimeisellä kaudellaan johdatti Kirin joukkueen kapteenina ja avainpelaajana takaisin Superpesikseen syksyllä 2009. Rautiainen teki ratkaisevan palon nousukarsintapelissä Kankaanpäässä. Rautiainen voitti urallaan Superpesiksen etenijätilaston kaudella 1996 61 tuodulla juoksulla. Kesän 2010 Rautiainen toimi Nelonen Sportin pesäpalloasiantuntijana. Syksyllä 2010 hän otti vastaan haasteen Kirin markkinointipäällikkönä ja on saanut heti mainosmyynnissä ja seuran yleiskehittämisessä hyviä tuloksia aikaan. Nykyään Rautiainen toimii LähiTapiola Keski-Suomen myyntijohtaja. Lisäksi hän toimii Jyväskylän Kiri 2020:n Ottelutapahtuma-vastaavana. == Saavutukset == === Pelaajana === * 2 SM-pronssia: 1999, 2002 * 6 Itä-Länsi-ottelua: 1996, 1998, 2000, 2002-2004 * Pesäpallon etenijäkuningas: 1996 * Ykköspesiksen kuukauden pelaaja: toukokuu 2009 http://www.pesis.fi/pesapalloliitto/historia/pelaajatilastot/kuukauden_pelaajat/ == Lähteet == * Timo Rautiaiselle pikkutakki päälle! * http://www.bittilahde.fi/cgi- bin/tilastot/tilasto2.py?data=7-1-1&tilasto;=Etenijätilasto === Viitteet === Luokka:Suomalaiset pesäpalloilijat Luokka:Vuonna 1974 syntyneet Luokka:Elävät henkilöt
Jussi Pesonen

Jussi Pesonen -nimisiä henkilöitä ovat: * Jussi Pesonen, metsäteollisuusyhtiö UPM-Kymmene Oyj:n toimitusjohtaja * Jussi Pesonen, jääkiekkoilija * Jussi Pesonen, viulisti, Helsingin kaupunginorkesterin entinen konserttimestari
Twinkle Khanna

Twinkle Khanna (oik. Tina Jatin Khanna, s. 29. joulukuuta 1974 Pune, Maharashtra) on intialainen kirjailija, kolumnisti, sisustussuunnittelija, elokuvatuottaja ja entinen näyttelijä. Hän näytteli pääasiassa hindinkielisissä elokuvissa, mutta lopetti näyttelemisen naimisiinmenon jälkeen ja siirtyi sisustussuunnitelijaksi. Khannan esikoiskirja Mrs Funnybones myi yli 100 000 kappaletta ja teki hänestä Intian myydyimmän naiskirjailijan vuonna 2015. == Yksityiselämä == Twinkle Khanna on näyttelijä Dimple Kapadian ja edesmenneen Rajesh Khannan tytär. Khanna meni naimisiin näyttelijä Akshay Kumarin kanssa vuonna 2001. Heidän poikansa syntyi syyskuussa 2002 ja heidän tyttärensä syntyi syyskuussa 2012. == Filmografia == === Näyttelijä === Vuosi Elokuva Rooli Muuta 1995 Barsaat Tina Oberoi Parhaan naistulokkaan Filmfare Awards -palkinto 1996 Jaan Kajal Dil Tera Diwana Komal 1997 Uff! Yeh Mohabbat Sonia Verma Iitihaas Naina 1998 Jab Pyaar Kisise Hota Hai Komal Sinha 1999 International Khilaadi Payal Zulmi Komal Dutt Baadshah Seema Malhotra Seenu Swetha Telugunkielinen elokuva Yeh Hai Mumbai Meri Jaan Jasmine Arora 2000 Mela Roopa Singh Chal Mere Bhai Puja Joru Ka Ghulam Durga 2001 Jodi No. 1 Tina Love Ke Liye Kuchh Bhi Karega Anjali 2010 Tees Maar Khan Itsenään Erikoisesiintyminen lopputekstien aikana === Tuottaja === Vuosi Elokuva Muuta 2010 Khatta Meetha Tees Maar Khan 2011 Patiala House Thank You 2012 Khiladi 786 2013 72 Miles Marathinkielinen elokuva 2014 Holiday 2018 Pad Man Parhaan yhteiskunnallisia kysymyksiä käsittelevän elokuvan National Film Awards -palkinto == Lähteet == == Aiheesta muualla == * Luokka:Intialaiset näyttelijät Luokka:Intialaiset elokuvatuottajat Luokka:Intialaiset kirjailijat Luokka:Kolumnistit Luokka:Vuonna 1974 syntyneet Luokka:Elävät henkilöt